Ritratt: Occupy Justice .td_uid_2_604b88ca425a2_rand.td-a-rec-img{text-align:left}.td_uid_2_604b88ca425a2_rand.td-a-rec-img img{margin:0 auto 0 0} Illum kompliet l-inkjesta pubblika dwar l-assassinju tal-ġurnalista Daphne Caruana Galizia hekk kif taw ix-xhieda tagħhom l-eks Kap tal-Partit Nazzjonalista Adrian Delia u l-eks Kap tal-media tal-PN, Pierre Portelli. Dawn huma l-punti prinċipali li ħarġu llum. Dwar l-allegazzjoni li kien ha xi flus mingħand Yorgen Fenech u li kien hemm xi ħbiberija, Delia jgħid kif Fenech qatt ma tah xejn u ċaħad li kien hemm xi ħbiberija. Ċaħad li Kristy Debono u Herman Schiavone marru għand Fenech f'isem il-PN. Fuq l-allegazzjoni li għamel l-ex Chief of Staff f' Kastilja, Keith Schembri li Pierre Portelli kien jiltaqa' ma' Yorgen Fenech darba fix-xahar biex jiġbor €20,000 qal li sa dak iż-żmien Pierre Portelli ma kienx għadu fil-partit. Delia kkonferma li sakemm kien Kap hu l-liġi tal-finanzjament tal-partit qatt ma kienet miksura. Dwar il-qtil ta' Daphne Caruana Galizia Adrian Delia wieġeb li ma kellux informazzjoni fuq il-qtil u li kieku kellu informazzjoni dwar l-ikbar qtil politiku kien jinforma lill-awtoritajiet. Mistoqsi dwar meta xi ħadd kien ipprova jixtri il-Malta Independent, Portelli qal li hu marbut b'non disclosure agreeement u jkollu jixhed dwar dan fil-magħluq. Portelli qal kif kien hemm laqgħa l-OPM u kienet saret ċara li ma jingħatax reklamar fejn kien hemm Daphne Caruana Galizia impjegata. Portelli kien qal lil Yorgen Fenech li jekk jixtri l-Malta Independent biex iwaqqaf lil Caruana Galizia milli tikteb, ikun qed jagħmel żball kbir u kif Fenech qallu 'ma tarax'. Mistoqsi kif sar jaf lil Yorgen Fenech, Pierre Porteli qal li kien jaf lil missieru qabel u peress li kien sar is-CEO ta' Tumas Group saru ħbieb. Portelli qal kif ċertu sorsi kienu jgħidulu "Mhux inthom, mhux in-newsroom imma dik…" li kienet il-problema li ma kienux jirċievu reklami. Dwar il-każ ta' Egrant, Portelli qal li hu kien mar għand il-Maġistrat Buġeja b'estratti mir-rapport tal-FIAU u Daphne ppublikat l-istorja ta' Egrant. Dwar Adrian Delia qal li kien jafu għax anke hu joqgħod B'Kara u Delia kien irrappreżentah f'każ dwar produtturi internazzjonali. Qal kif kien informa lill-gazzetta li hu kien se jgħin lil Delia u li hemm kien l-ewwel darba li kien argumenta ma' Daphne Caruana Galizia. Portelli qal li ma setax jara dak li Daphne kienet qed tara f'Delia. Fl-2011 meta Portelli kien membru tal-amministrattiv tal-PN, Keith Schembri kien talab għal ritratti sensittivi dwar Muscat li allegatament kellu l-PN bħala skambju għal ritratti dwar MP s tal-PN u Portelli kien qallu li ma kellux dawn ir-ritratti. Dan kien meta ma baqgħux jaraw għajn m'għajn u meta kien Schembri kien ordnalu jitneħħa minn TVAM. Dwar l-allegazzjoni biex tiġi evitata l-elezzjoni mill-ġdid ta' Casa , Portelli qal li dak li jaf, sar jafu mid-dominju pubbliku. Il-waranofsinhar it-tajjeb. Merħba għal dan il-live blog. L-avukat tal-Istat Chris Soler jinsab preżenti fl-awla. L-avukati Jason Azzopardi u Therese Comodini Cachia jidħlu fl-awla. Jidħol il-bord tal-inkjesta. Il-bord jirreferi għan-nota li ppreżenta permezz tal-avukati tiegħu Yorgen Fenech. Id-dettalji hawn: https://newsbook.com.mt/yorgen-fenech-brikors-biex-fl-inkjesta-pubblika-ma-ssirx-referenza-ghal-certu-messaggi/ Dr Adrian Delia jitla' fuq il-pedana tax-xhud. L- Imħallef Emeritu Michael Mallia jistaqsih meta sar Kap tal-Oppożizzjoni. Delia jwieġeb li f'Ottubru tal-2017. Jistaqsih jekk kinx jaf lil Daphne Caruana Galizia u jsemmi li n-nomina tiegħu l-ħatra tiegħu kienet ġabet reazzjoni minn naħa tal-ġurnalista. Delia jgħid li kellu relazzjoni prfessjonali magħha u li kien kellimha waqt protesta qabel l-elezzjoni għall-ħatra ta' Kap tal-PN. Jgħid li Daphne Caruana Galizia kienet tistaqsih mistoqsijiet via Whats App. Ma jeskludix li kien hemm xi telefonati bejniethom. "Fil-bidu kont niġi fid-dubju dwar kif l-aħjar nirrispondijha. Kien hemm drabi meta weġibt pubblikament għaliex dak li kien ingħad ma kinx minnu," jgħid Delia. L-Imħallef Lofaro tistaqsi liema kienu dawn. Delia jsemmi meta kienet kitbet li kellu laqgħa ma' Edward Zammit Lewis li qal ma kinitx veru u oħra dwar meta l-karozza tiegħu kienet ipparkjata f'Ħal Qormi fejn kienu jiltaqgħu traffikanti tad-droga. Jgħid li dakinhar kien iltaqa' ma' klijent tiegħu u li l-mod kif tpoġġiet qisu kien qed jagħmel xi ħaġa ħażina, sostna Delia. Kien hemm oħrajn fejn ingħad li jien imdaħħal fil-ħasil tal-flus, qal Adrian Delia. "Kienu weġġawni ħafna" "B'kollox kont ftaħt 4 libelli" qal Adrian Delia. Adrian Delia jgħid li waħda mill-aktar affarijiet li jiftakar huma meta fil-pubbliku kien irrefera għal Daphne Caruana Galizia bħala biċċa blogger. Jgħid li kien żmien ta' tensjoni kbira. "Kont għamilt apoloġija darba, tnejn u anke għat-tielet darba u hi xi ħaġa li jiddispjaċini li kont għedt" – Adrian Delia. Adrian Delia jsemmi telefonata li hu kellu ma' Caruana Galizia dwar il-kumpanija f'Għawdex li kellha ammont sostanzjali ta' dejn. Meta saret din it-telefonata hu kien imsiefer. Kien qallha li lest jiltaqa' magħha u jurijha d-dokumenti dwar il-kumpanija. "Ma tatnix ċans" qal Delia li sostna wkoll li ma kienet uriet l-ebda interess li tiltaqa' miegħu. Jiġi mistoqsi mill-bord dwar il-propjeta f'Soho. Jgħid li ħadd ma kien talab għalih. Jiġi mistoqsi wkoll jekk il-Pulizija jew il-Maġistrat inkwerenti kien kellmu dwar l-allegazzjoni li ġie offrut flus biex jassigura li l-MEP David Casa ma jiġix elett. Delia jgħid li le. Adrian Delia jiċħad l-allegazzjoni li kien offrut flus biex l-MEP David Casa ma jerġax ikun elett. Jgħid li kien anke għamel affidavit. L-Imħallef Emeritu Mallia: Fejn hu dan l-avvidavit? Delia: Għandi fuqi bħalissa L-Imħallef Emeritu Mallia: Jiġifieri għamilt affidavit imma ma ppreżentajtu quddiem l-ebda proċeduri? Delia: Ippubblikajnih lill-media. Qiegħed fid-dominju pubbliku L-Imħallef Lofaro: Meta ħarġet 17 Black għaliex ma bdejtx proċeduri bħal ma għamilt b'tal Vitals? Delia: Kien hemm direzzjoni legali, preċiża, fil-każ tal-Vitals, li setgħet tittieħed. L-Imħallef Lofaro: Għaliex ma trattajtx ta' 17 Black bl-istess mod? Delia: Ma kinitx l-istess L-Imħallef Lofaro: Imma hemm l-Eectrogas fin-nofs Delia: Ħriġna stqarrijiet. Ikolli bżonn immur lura għal dak iż-żmien. Tal-Electrogas ħarġet qabel ma jien kont Kap . Għal partit dak iż-żmien ma kinx hemm deċiżjoni għal proċeduri legali kontra l-Electrogas, qal Delia. Delia jgħid li m'għandu -ebda problema jixhed dwar dak kollu li jaf. Jiġi mistoqsi issa dwar ir-relazzjni tal-PN man-negozji l-kbar. Delia jgħid li trid issir differenza bejn Media.Link u l-Partit Jgħid li fi żmienu ma kinx hemm donazzjoni waħda li hi waħda li kienet kbira. "Fenech qatt ma tagħni xejn" sostna Adrian Delia dwar l-allegazzjoni li kien ha xi flus mingħand Yorgen Fenech. "Meta xi ħadd kien javviċinani b'xi donazzjoni dejjem kont ngġidilhom ikellmu lit-teżorier tal-PN" qal Delia. L-Imħallef Lofaro: Xi ħadd kienjiġbor il-flus f'ismek? Niċħad dan. Jiġi mistoqsi issa dwar ic-chats fuq Whats App ma' Yorgen Fenech. Delia jgħid li ma jafx kif ħarġu dawn ic-chats. Mistoqsi mill-Imħallef Lofaro jekk għamilx libell fil-konfront tat-Times of Malta, Delia qal li le. L-Imħallef tistaqsih għaliex. Delia jgħid li ma kien hemm xejn libelluż u jekk mhux sejjer żball ma kinx hemm flus imsemmija f'dak irrapurtat. Jgħid li hu iltaqa' ma' Fenech darba waqt attività indirizzata lin-negozjanti. Jgħid li m'hemmx ħbiberija ma' Yorgen Fenech. Issir referenza għall-messaġġ "this is not on you chief" Delia qal li probabbilment qed issir referenza għall-fatt li l-PN tilef l-elezzjoni tal-MEPs u mhux dwar David Casa. L-Imħallef Emeritu Mallia jistaqsih jekk kinx juża l-media tal-PN biex jirrispondi għall-kritika li kienet issirlu. Delia qal li dak iż-żmien ma kellux aċċess għall-media tal-partit. Hawn isemmi kif Daphne inqatlet ftit wara li hu laħaq Kap tal-PN. Il-bord jistaqsih dwar l-allegazzjoni li għamel l-ex Chief of Staff f' Kastilja, Keith Schembri li Pierre Portelli kien jiltaqa' ma' Yorgen Fenech darba fix-xahar biex jiġbor €20,000. Jgħid li sa dak iż-żmien Pierre Portelli ma kinx gġadu fil-partit. Il-bord qal li Keith Schembri qal dan taħt ġurament. "Jekk hemm persuna li ma nafdax u ma nemminx hu Keith Schembri" – Delia L-Imħallef Lofaro tistaqsih jekk hux se jfittex lil Schembri għall-allegazzjonijiet. Delia wieġeb li hemm diversi proċeduri għaddejjin. Qal li jekk wieħed iħares lejn l-istampa kollha issa mhux il-waqt li jieħu passi kontra Schembri. Dwar ic-chats ma Yorgen Fenech, Adrian Delia jgħid li hemm kelma speċifika għal meta xi ħadd jirriproduċi ċ-chats imma dik iċ-chat ma tkunx l-oriġinali. L-Imġallef Lofaro: Ġieli mort tiekol ma' Yorgen Fenech, Ġieli mort il-farmhouse tiegħu? Darba mort il-farmhouse tiegħu jew ranch f'Ħaż-Żebbuġ. Meta persuna tkun fil-politika tirċievi ħafna messaġġi u ma jfissirx li hemm xi interess partikolari, qal Delia. "Li hu żgur hu li m'għamilx xejn illegali, abbusiv jew mhux etiku. Qatt ma rċivejt flus" qal Delia li kien interrott mill-Prim Imħallef Emeritu Said Pullicino li qallu li ħadd mhu jgħid hekk. Qed jitkellem issa dwar il-finanzi tal-PN. Isemmi x-xogħol kbira li jagħmel Robert Arrigo biex jassigura l-fondi. Jikkonferma li sakemm kien Kap hu il-liġi tal-finanzjament tal-partiti qatt ma kienet miksura. L-Imħallef Lofaro: Kien hemm uffiċjali oħra tal-PN għall-ikla fir-residenza ta' Fenech? Delia: Ma niftakarx L-Imħallef Lofaro: Ma tiftakarx? Delia: Kien hemm ħafna ikliet organizzati. Il-Partit… L-Imħallef Lofaro: Le le le…qed nistaqsik dwar l-istedina għand Yorgen Fenech Delia: Qatt ma għadt hekk Adrian Delia qed jiċċara dak li qal. Qal li meta kien mar għal ikla għand Yorgen Fenech kien qabel ma hu sar Kap tal-PN. L-Imħallef Emeritu Mallia: L-ikla kienet organizzata fl-2019 skont il-messaġġi Delia: Ma nistax nispekula. Qed jiġi mistoqsi dwar Kristy Debono u Herman Schiavone meta kienu marru għand Yorgen Fenech. "Żgur ma kontx jien li għadtilhom imorru" qal Delia. "Kien hemm investigazzjoni interna dwar dan" qal Adrian Delia. Hu ċaħad li marru, għand Yorgen Fenech, f'isem il-PN. Il-Prim Imħallef Emeritu: X'kienet ir-relazzjni tiegħek ma' Keith Schembri? Delia: Avversarju politiku Il-Prim Imħallef Emeritu: Biss? Delia: Naħseb hi ħafna, le? Qed ikun mistoqsi issa dwar jekk kellux informazzjoni dwar il-qtil ta' Daphne Caruana Galizia. Adrian Delia wieġeb li kieku kellu informazzjoni dwar l-ikbar qtil politiku kien jinforma lill-awtoritajiet. "Ma kontx naf, ma stajtx inkun naf u l-ebda informazzjoni ma waslet għandi" – Adrian Delia. "Naħseb li jien l-unika politiku li waħdi qed imexxi proċeduri ċivili kontra l-istat fuq tender li jmur kontra l-interess tal-pubbliku," qal Adrian Delia b'referenza għall-każ tal-Vitals. "Bħala ex Kap tal-PN, jien assolutament niċħad li kien hemm nies jew organizazzjonijiet li ppruvaw jinfluenzaw sakemm dom imexxi jien" – Adrian Delia. "Id-direzzjoni politika tal-Partit kienet tiġi mill-media tal-PN" sostna Delia. Tkellem dwar kif jitmexxa l-partit. Jgħid li ħadd qatt ma avviċinah biex ikun hemm xi forma ta' influsenza jew b'leaks jew bi flus. L-Imħallef Lofaro tistaqsi: Xi ħadd kien avviċinak bħala Delia? Delia: Ma nafx b'xi ħaġa hekk. Delia jinżel minn fuq il-pedana tax-xhud. Jissejjaħ biex jixhed Pierre Portelli. Portelli jdaħħal miegħu 3 files. L-Imħallef Emeritu Mallia: Aħna ninsabu nfurmati bit-talba tiegħek biex tixhed bil-magħluq imma hemm xi mistoqsijiet li huma relatati ma' affarijiet li diġa qedin fid-dominju pubbliku. Portelli: OK L-Imħallef Emeritu Mallia: Inti l-managin director ta The Malta Independent? Jien self-employed naħdem fi-qasam tal-komunikazzjoni. Hu mistoqsi dwar meta xi ħadd kien ipprova jixtri The Malta Independent. portelli jgħid li hu marbut b'non disclosure agreeement u jkollu jixhed dwar din bil-magħluq. Portelli jgħid li l-bord tad-diretturi kien avviċinat biex ibigħ il-gazzetta. "Imbgħad Yorgen Fenech kien tkellem miegħi u qalli jekk nibqax jekk dan iseħħ. Kont għatlu nikkunsidra l-pożizzjoni tiegħi. Eventwalment Fenech kien qalli li Silvio Debono se jingħaqad magħhom imma dan qatt ma mmaterjalizza" – Portelli. "Fenech kien qalli li dejjem kien interessat fis-settur tal-media. Debono kien ingħaqad għax kien interessat jixtri stazzjoni tat-TV dak iż-żmien. Il-parir informali tiegħi lil Fenech kien li mhix idea tajba li wieħed jixtri stazzjon tat-TV għaliex m'hawnx biżejjed reklami" qal Portelli. "Jien kont kellimt lill-bord u għadtilhom jekk jekk jiftħu stazzjon tat-TV, il-gazzetta tista' tagħlaq għax tibqax vijabbli" sostna Pierre Portelli. Portelli jsemmi meta kien jippreżenta TVAM ma' Joe Mifsud li llum hu Maġistrat. Jgħid li kien tneħħa u kien ingħaqad ma' The Malta Independent li ma kinitx tirċievi reklami mill-gvern. "Kont bat messaġġ lil Joseph Muscat u għatlu li dan mhux ġust" – qal Portelli. "Kien wasal budget ieħor u għal darb' oħra The Malta Independent ma rċivitx reklamar mingħand il-gvern. Kont għaddejt sms lil Joseph Muscat. Kien hemm laqgħa l-OPM u kienet saret ċara li ma jingħatax reklamar fejn kien hemm Daphne Caruana Galizia impjegata" – Portelli. Mistoqsi dwar ir-relazzjoni ma' Caruana Galizia, jgħid li kien viċin ta' xulxin u li ħadmu fuq is-Swiss leaks u anke fuq il-Panama Papers. Pierre Poretlli jgħid li ma jiftakarx eżatt min bejn Kurt Farrugia, Johann Grech u Matthew Carbone, kienu qalu li mhux se jagħtu reklami lill-gazzetta fejn taħdem Caruana Galizia imma jgħid li ħadd minnhom ma kkontradixxa lil xi ħadd minnhom stess. "Jien kont għadt lil Yorgen Fenech li jekk jixtri The Independent biex iwaqqaf lil Caruana Galizia milli tikteb, ikun qed jagħmel żball kbir għaliex il-magazine Taste kien isolvi ħafna mill-problemi finanzjarji ta' The Independent" – Portelli. L-Imħallef Lofaro: X'qallek wara? Mistoqsi kif sar jaf lil Yorgen Fenech, Pierre Porteli qal li kien jaf lil missieru qabel. "Yorgen Fenech eventwalment kien sar is-CEO ta' Tumas Group u sirna ħbieb," qal Portelli. Portelli jgħid li għadu diversi sorsi fi ħdan il-PL minħabba n-natura tal-karriera tiegħu. Jgħid li s-sorsi tiegħu kienu jgħidulu "Mhux inthom, mhux in-newsroom imma dik…" li kienet il-problema li ma kinux jirċievu reklami. Jgħid li darba l-gazzetta The Malta Independent ippublikat artiklu dwar il-bini tal-powerstation. L-Imħallef Lofaro : X'kien l-involviment tiegħek dwar il-każ ta' Egrant? Portelli: L-ewwel kont mort għand il-Maġistrat Buġeja b'estratti mir-rpport tal-FIAU. Imbgħad Daphne ppublikat l-istorja ta' Egrant. Kienet qaltli biex nagħti spazju lill-whisleblower, li ma kelliex status ta' whisle blower. Konna qbilna li Daphne tintervista lilha u tiġi ppublikata l-ewwel fuq The Malta Independent. Portelli: Jien kont għad lil Daphne, ħa ngħidlek x'nagħmlu trid? Għaliex ma nintervistaxhix jien fuq InDeph? Kienet qaltli bil-kundizzjoni li żżomm l-anonimità u għalhekk il-filmat ġie blurred. Portelli jkompli jgħid li waqt l-intervita hu kien staqsijha dwar dokumenti. Jgħid li kienet qaltlu li l-Maġistrat Buġeja kien wissijha. Maria Efimova kienet marret l-ambaxxata Russa biex tistaqsi u kien qalulha li l-aħjar ma tagħtix dokumenti għaliex inkella ma tingħatax passaport. Jirreferi għal programm televiżiv li kien jixxandar fil-perjodu tal-kampanja elettorali. Jgħid li kien intwera' d-dokumenti fuq iPad. "Wara l-elezzjoni, l-Maġistrat Bugeja sejjaħli u tagħni 48 siegħa biex nippreżenta d-dokumenti. Irrifjutajt li niżvela min kien urini d-dokumenti fuq l-iPad għaliex is-sors hu sors." – Portelli li jgħid li dwar dan ikompli jixhed bil-magħluq. Jgħid li kellem lis-sorsi biex jingħata d-dokumenti. Portelli jgħid li ma jemminx li l-firem ġew iffalsifikati. Jgħid li d-dokument kien hemm biex issir transizzjoni. Jgħid li Mossack Fonseca kienet tikkopja l-firen biex tlaħħaq mad-dokumenti peress li kellhom ħafna. Jgħid li kieku Efimova kienet għaddietlu d-dokument qabel l-elezzjoni kien jippublikah. Wara li ġab id-dokument minn sors ieħor, ħadu għand il-Maġistrat inkwerenti. Dwar Adrian Delia jgħid li kien jafu għax anke hu joqgħod B'kara u Delia kien irrappreżentah f'każ dwar produtturi internazzjonali. Portelli qal li kien informa lill-gazzetta li hu kien se jgħin lil Delia. Hawn kien l-ewwel darba li kien argumenta ma' Daphne Caruana Galizia. "Għaddejna sajf nikkorrespondu dwar stejjer. Kont ngħidilha dan mhux minnu" – Portelli. Jgħid li lil Adrian Delia u lil Clyde Puli kien jgħidilhom li l-ikbar problema ta' Delia hu l-grupp parlamentari. "Il-parir tiegħi kien li Clude Puli joħroġ għal segretarju ġenerali u jien nimxi għal Media.link." Jgħid li kien jaħdem madwar 16 u 18-il siegħa meta kien jieħu ħsieb il-Media.Link. Portelli jgħid : "Meta inqatlet Daphne, li kien xokk kbir għalija, niftakar lil Delia jgħid, mhux se jħalluna naħdmu żgur" "Kont għad lil Delia li jrid jagħmel apoloġija għal meta kien qal "biċċa blogger" Portelli qal li ma setax jara dak li Daphne kienet qed tara f'Delia. "L-argument tiegħi kien li kienet xi ħaġa tajba li xi ħadd barra l-partit imexxi l-PN" qal Portelli. Dwar il-partiti politiċi u n-negozji: Lofaro: Ġieli ġejt avviċinat għal xi donazzjonijiet? Portelli: Jien kont parti minn tim f'Ottubru tal-2017. Konna analizzajna s-sitwazzjoni finanzjarja. Konna staqsejna għal lista ta' dawk li jagħtu donazzjonijiet lill PN. F'din il-lista sibt 7-9 persuni/kumpaniji li jien kont naf mix-xogħol tiegħi. Fil-lista kien hemm Tumas Group. Kont offrejt biex inkellem lil Tumas Group jien. Lofaro: Tumas Group kien jagħti donazzjonijiet? Ħa niċċara għax m'hix veru. Lofaro: Għaliex ma fittitx lil ħadd? Portelli: Normalment ma niftaħx kawżi ta' libell. Ma narax għala kelli noqogħod tiela u nieżel il-qorti. Qatt ma ġejt imsejjaħ. Ismi jkun imnaddaf imbgħad. Fl-2011 Portelli kien irċieva telefonata mingħand klijent tiegħu dwar ċertu Keith. Kienu ltaqgħu il-Mosta. Schembri kien staqsih dwar ritratti sensittivi dwar Muscat li allegatament kellu l-PN. Schembri kien talab għal dawn ir-ritratti bħala skambju għal ritratti dwar MP s tal-PN. Portelli qallu li ma kinx jaf b'dawn ir-ritratti u li taħt it-tmexxija ta' Gonzi ma kinux se jġu ppublikati. Porteli mbgħad qallu jippubblika r-ritratti dwar il-membri tal-PN "ħa nnaddfu" Dak iż-żmien Pierre Portelli kien membru tal-amministrattiv tal-PN. "Minn dakinhar, ma rajniex għajn m'għajn," qal dwar ir-relazzjoni tiegħu ma' Schembri. Portelli jgħid li kien Schembri li ordnalu jitneħħa minn TVAM. Jgħid li Joe Mifsud ma riedx ikompli jippreżenta TVAM mingħajr Portelli. Iċ-chairman tal-PBS kien ċempel lil Portelli u ħeġġu jikkonvinċi lil Mifsud biex jibqa'. "Jien mort niekol ma' Mifsud biex nikkonvinċih ikompli jippreżenta l-programm," qal. Portelli jgħid li kien mistoqsi mill-pulizija dwar iċ-chats tiegħu ma' Fenech fuq WhatsApp. Portelli jgħid li ra ċ-chats għand il-Pulizija, u m'għandux kopja taċ-chats għax iħassar il-messaġġi kollha. Il-pulizija qallu li ma setax ikollu kopja tal-messaġġi għax possibilment kien xhud tal-pulizija u mhux persuna ta' interess. "Mhux l-ewwel darba li Yorgen Fenech ħareġ stejjer dwar nies fil-partit Laburista," jgħid Portelli, u semma l-istorja dwar James Piscopo. Qed iwieġeb mistoqsija dwar l-istorja ta' Lovin Malta dwar storja maħruġa fuq l-MZPN. Kien żvela l-istorja ta' Piscopo lil gazzetta oħra u mhux lil Media.Link. Il-files li ġab miegħu fihom 130 storja mxerrda mill-kritiċi ta' Delia lill-midja. Iddeċidejt li niġġieled in-nar bin-nar. Dort fuq Yorgen Fenech u għedtlu li kien hemm kolp ta' stat kontra l-mexxej [Delia], għandek kuntatti fil-PL?" "Il-kolp ta' stat kien ilu għaddej għal żmien twil," jgħid. Huwa jgħid li l-Membri Parlamentari li appoġġjaw lil Delia ġew avviċinati mill-kritiċi. MP partikolari qal lil Portelli li ntwerew linja bajda fuq sink fl-uffiċċju tal-mexxej. Huwa kien stieden lil dak id-deputat partikolari biex iqabbel is-sink fir-ritratt u dak fl-uffiċċju. "Naqbel mad-dikjarazzjoni, li l-politika, in-negozju u l-midja, huma viċin wisq. L-uniku ħaġa tajba hi li m'għadniex nieħdu l-affarijiet bħala fatt. Li tkun viċin wisq ma jfissirx li kollha huma korrotti. Meta ngħatajt l-istorja dwar Piscopo, kienet fil-kapaċità personali tiegħi stess u tajtha lil gazzetta oħra biex iżżommha iktar il-bogħod mill-PN," qal. Dwar l-allegazzjoni biex tiġi evitata l-elezzjoni mill-ġdid ta' Casa "Dak li naf, sirt naf mid-dominju pubbliku. L-ewwel darba li ssemmiet kienet minn David Thake. L-ewwel għamel l-allegazzjoni ta' €50,000 u mbagħad qal li Pierre Portelli u Kirsty Debono huma ħbieb ta' Fenech. Meta kienet ripetuta minn Keith Schembri fil-qorti, Thake kien talab inkjesta interna. Jiena approvajt is-sejħa ta' Thake u ssuġġerejt li imħallef emeritus imexxiha," jgħid Portelli. "L-istħarriġ tagħna kien qed juri li l-uniċi kandidati li x'aktarx jiġu eletti kienu Roberta Metsola, David Casa u Frank Psaila. Allura l-mira tagħna kienet li nżommu 3 siġġijiet. Ma jagħmilx sens li nieħdu l-flus li huma reat jew nippruvaw innaqqsu iċ-ċansijiet tagħna," qal Portelli. "Qatt ma ħsibna fl-idea li nipprevjenu lil Casa milli jerġa' jiġi elett." Madame Justice: Kellek ħafna messaġġi ma' Fenech … Portelli: Iva, ikkonfermajt mal-pulizija. Iżda l-kwistjoni hi li Fenech jikteb ftit frażijiet u jagħfas enter. Dan, naturalment jikkontribwixxi għall-ammont. Mistoqsi dwar l-istedina għall-ikel, Portelli qal li Delia ma talbux biex jorganizza xi ikliet. "Jekk niftakar sew, mort darbtejn fir-razzett ta' Fenech – darba kien hemm Ray Fenech, u darba oħra Adrian Delia. Jien u Delia konna hemm fl-2018, naħseb. Id-darbtejn li mort fir-razzett tiegħu, kienu qabel li Yorgen Fenech inqabad bħala s-sid ta' 17 Black," qal Portelli. Mistoqsi għaliex iltaqa' ma' Fenech wara li ħareġ li kien is-sid ta' 17 Black, jgħid li Fenech qal lil Portelli f'messaġġ twil li ma kienx minnu. "F'Marzu tal-2019, saret donazzjoni f'Novembru li ma nġabritx u jien kont iddisprat biex inħallas is-salarji. Kont għamilt kuntatt ma' Yorgen Fenech biex nitolbu jħallas. Ma kontx nużaha direttament biex inħallas s-salarji imma l-Financial Controller joħroġ is-salarji," spjega Portelli. Il-Prim Imħallef Emeritu jistaqsi lil min bagħat lil Kristy Debono u Herman Schiavone għand Yorgen Fenech. Portelli jgħid li ma kienx jaf bil-laqgħa. "Dak iż-żmien, Fenech kien qed jiċħad kull konnessjoni ma' 17 Black," qal Portelli … "Imma int kont ġurnalist … tkun taf jekk dokument hux ġenwin," jinnota l-Prim Imħallef. Is-sessjoni se tkompli bil-bibien magħluqa. Is-seduta li jmiss hi nhar il-Ġimgħa fid-9.30am. Josita Dalli Fl-aħħar seduta L-Avukat tal-Istat jgħid li Gaerty jista' jixhed Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b88ca42851_rand.td-a-rec-img{text-align:left}.td_uid_3_604b88ca42851_rand.td-a-rec-img img{margin:0 auto 0 0}